CELEX: 32012D0821
Language: sk
Date: 2012-12-19 00:00:00
Title: 2012/821/EÚ, Euratom: Vykonávacie rozhodnutie Komisie z  19. decembra 2012 , ktorým sa mení a dopĺňa rozhodnutie 90/177/Euratom, EHS, ktorým sa Belgicku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH [oznámené pod číslom C(2012) 9568]

21.12.2012   
            
            
               SK
            
            
               Úradný vestník Európskej únie
            
            
               L 352/64
            
         VYKONÁVACIE ROZHODNUTIE KOMISIE
   z 19. decembra 2012,
   ktorým sa mení a dopĺňa rozhodnutie 90/177/Euratom, EHS, ktorým sa Belgicku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH
   [oznámené pod číslom C(2012) 9568]
   (Iba francúzske a holandské znenie je autentické)
   (2012/821/EÚ, Euratom)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 13,
   keďže:
   
               (1)
            
            
               Podľa článku 370 smernice Rady 2006/112/ES z 28. novembra 2006 o spoločnom systéme dane z pridanej hodnoty (2) môžu členské štáty, ktoré k 1. januáru 1978 zdaňovali transakcie uvedené v časti A prílohy X, pokračovať v zdaňovaní týchto transakcií. Tieto transakcie je potrebné zohľadniť pri stanovení základu zdrojov DPH.
            
         
               (2)
            
            
               Podľa článku 371 smernice 2006/112/ES môžu členské štáty, ktoré k 1. januáru 1978 oslobodzovali transakcie uvedené v časti B prílohy X, pokračovať v oslobodzovaní týchto transakcií v súlade s podmienkami uplatňovanými v príslušnom členskom štáte k tomuto dátumu. Tieto transakcie je potrebné zohľadniť pri stanovení základu zdrojov DPH.
            
         
               (3)
            
            
               Belgicko od 1. januára 2011 zdaňuje predaj pozemkov susediacich s nehnuteľnosťami, ktorých predaj podlieha DPH (pred prvým nasťahovaním sa), ktoré sú uvedené v článku 12 ods. 1 písm. a) smernice 2006/112/ES. Povolenie udelené v tejto súvislosti by preto malo byť zrušené s účinnosťou od tohto dátumu.
            
         
               (4)
            
            
               Belgicko od 1. januára 2012 zdaňuje poskytovanie notárskych a exekútorských služieb. Povolenie udelené v tejto súvislosti by preto malo byť zrušené s účinnosťou od tohto dátumu.
            
         
               (5)
            
            
               Komisia v prípade Belgicka na základe nariadenia (EHS, Euratom) č. 1553/89 prijala rozhodnutie 90/177/Euratom, EHS (3), ktorým sa Belgicku s účinkom od roku 1989 povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH.
            
         
               (6)
            
            
               Komisia vyzvala Belgicko, aby preskúmalo, či sú tieto povolenia, ktoré boli Belgicku udelené bez výslovného časového obmedzenia, stále potrebné, a aby o tejto skutočnosti informovalo Komisiu. Belgicko potvrdilo, že je potrebné zmeniť a doplniť rozsah pôsobnosti dvoch povolení.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Poradného výboru pre vlastné zdroje,
            
         PRIJALA TOTO ROZHODNUTIE:
   Článok 1
   Článok 2 rozhodnutia 90/177/Euratom, EHS sa mení a dopĺňa takto:
   
               1.
            
            
               Bod 2 sa nahrádza takto:
               
                           „2.
                        
                        
                           Služby poskytované právnikmi, pokiaľ nie sú službami vymedzenými v prílohe B k druhej smernici 67/228/EHS (príloha F, pôvodne bod 2);“
                        
                     
         
               2.
            
            
               Bod 4 sa nahrádza takto:
               
                           „4.
                        
                        
                           Predaj stavebných pozemkov podľa článku 4 ods. 3 šiestej smernice 77/388/EHS (príloha F, pôvodne bod 16).“
                        
                     
         Článok 2
   Toto rozhodnutie je určené Belgickému kráľovstvu.
   
      V Bruseli 19. decembra 2012
      
         
            Za Komisiu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Ú. v. EÚ L 347, 11.12.2006, s. 1.
   
      (3)  Ú. v. ES L 99, 19.4.1990, s. 24.